ออกกม.คุมเข้มสหกรณ์ ห้ามดอกฝากเกิน4.5%
กรมส่งเสริมสหกรณ์เริ่มใช้กฎหมายใหม่ ขีดเส้นดอกเบี้ยเงินฝากสหกรณ์ไม่เกิน 4.5%
27 เม.ย. 2560

กรมส่งเสริมสหกรณ์เริ่มใช้กฎหมายใหม่ ขีดเส้นดอกเบี้ยเงินฝากสหกรณ์ไม่เกิน 4.5%นายพิเชษฐ์ วิริยะพาหะ รองอธิบดีกรมส่งเสริมสหกรณ์  เปิดเผยว่า เตรียมนำร่างระเบียบสหกรณ์ว่าด้วยการกำกับดูแลกิจการทางการเงินสหกรณ์ออมทรัพย์ และสหกรณ์เครดิตยูเนี่ยน พ.ศ.... รับฟังความเห็นจากสหกรณ์ต่างๆ ในกลางเดือน พ.ค.นี้ เพื่อทำให้ระบบสหกรณ์ออมทรัพย์ได้รับความเชื่อถือ เนื่องจากเป็นองค์กรที่มีเงินฝากในระบบมากกว่า  2.4 ล้านบาท "ประเด็นที่สหกรณ์สนใจคือการกำหนดเพดานอัตราดอกเบี้ยเงินฝากของสหกรณ์ไม่ให้เกิน 4.5% ซึ่งคำนวณค่าเฉลี่ยจากอัตราดอกเบี้ยเงินฝาก 4 ธนาคารสำคัญ จากเดิมที่สหกรณ์จะให้มากถึง 7.5%" นายพิเชษฐ์ กล่าวนอกจากนี้ การรายงานผลการดำเนินการธุรกรรมของสหกรณ์ รายเดือน จะสามารถติดตามธุรกรรมเพื่อใช้บริหารความเสี่ยงของสหกรณ์ จากเดิมที่กรมจะดูเพียงงบดุลรายปีเท่านั้น ทำให้การแก้ไขปัญหาบางครั้งช้าไป  ขณะเดียวกันกำหนดให้สหกรณ์ ต้องดำรงสินทรัพย์สภาพคล่องตาม ที่กำหนดอยู่ที่ประมาณ  6% ที่จะต้องสำรองไว้ในรูปแบบของสินทรัพย์ที่สามารถเปลี่ยนเป็นเงินได้ทันที เช่น พันธบัตร  เพื่อดูแลสมาชิกได้ครอบ คลุม เนื่องจากบางสหกรณ์ปล่อยกู้จำนวนมาก ทำให้สัดส่วนเงินสำรอง มีอยู่จำนวนน้อย ทำให้ต้องกำหนดให้ไปอยู่ในรูปของสินทรัพย์ที่เปลี่ยนเป็นเงินได้ทันที โดยมาตรการใหม่นี้จะ ทยอยนำมาใช้ตั้งแต่วันที่ 1 มิ.ย.เป็น ต้นไป